Stykket er en forholdsvis uhistorisk dramatisering av begivenheter i norsk og svensk historie rundt 1530, med den historiske personen Inger Ottesdotter Rømer (ca. 1474-1555) på Austråttborgen som hovedperson. Dramaet ble først utgitt som føljetong i No. 22, 24, 27, 30 og 31 i tidsrommet 31. mai til 23. august 1857, hvorpå forleggeren Hans Jacob Jensen også utga det som særtrykk i ca. 250 eksemplarer (Schøyen 2022:61-62). Denne utgaven regnes som Ibsens mest sjeldne bok.